CELEX: 52016PC0373
Language: sl
Date: 2016-06-07
Title: Predlog SKLEP SVETA o stališču, ki ga je treba sprejeti v imenu Evropske unije v zvezi z nekaterimi sklepi, ki bodo sprejeti v okviru Mednarodnega sveta za oljke (IOC)

EVROPSKA KOMISIJA
            Bruselj, 7.6.2016
            COM(2016) 373 final
            2016/0174(NLE)
            Predlog
            SKLEP SVETA
            o stališču, ki ga je treba sprejeti v imenu Evropske unije v zvezi z nekaterimi sklepi, ki bodo sprejeti v okviru Mednarodnega sveta za oljke (IOC)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Mednarodni svet za oljke (IOC) je medvladna znanstvena in tehnična organizacija, dejavna v sektorju oljčnega olja in namiznih oljk. Cilji Mednarodnega sveta za oljke so (i) prizadevanje za enotnost pri nacionalni in mednarodni zakonodaji o fizikalno-kemijskih in organoleptičnih lastnostih oljčnih olj, olj iz oljčnih tropin in namiznih oljk, da bi preprečili morebitne trgovinske ovire, (ii) izvajanje dejavnosti na področju fizikalno-kemijskega in organoleptičnega preskušanja, ki prispevajo k znanju o sestavi in kakovostnih lastnostih oljčnih proizvodov, zaradi utrditve mednarodnih standardov in (iii) okrepitev vloge Mednarodnega sveta za oljke kot foruma odličnosti za mednarodno znanstveno skupnost na področju oljk in oljčnega olja.
            
            
               Mednarodni svet za oljke trenutno sestavlja 16 članov, med katerimi je tudi Evropska unija.
            
            
               Na ravni EU nekatere odločitve, ki jih je sprejel in objavil IOC v skladu z Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov (v nadaljnjem besedilu: uredba o SUT, UL L 347, str. 671), vplivajo na pravo EU.
            
            
               2.PRAVNI ELEMENTI
            
            
               –Na podlagi razprav, ki so potekale na srečanju skupin strokovnjakov za pripravo srečanja sveta IOC, se lahko pričakuje, da bo naslednjih pet sklepov s pravnim učinkom na pravni red EU uvrščenih na dnevni red naslednjega srečanja sveta IOC, ki bo potekalo 15. julija 2016:
            
            
               –osnutek sklepa o spremembi trgovinskih standardov za oljčna olja in olja iz oljčnih tropin (COI/T.15/Rev...): sprememba omejitve za etilne estre;
            
            
               –osnutek sklepa o spremembi trgovinskih standardov za oljčna olja in olja iz oljčnih tropin (COI/T.15/Rev...): sprememba omejitev za heptadekanojsko, heptadecenojsko in eikozenojsko kislino;
            
            
               –osnutek sklepa o spremembi trgovinskih standardov za oljčna olja in olja iz oljčnih tropin (COI/T.15/Rev...): sprememba omejitve za specifični ekstinkcijski koeficient pri valovni dolžini 270 (k270);
            
            
               –osnutek sklepa o spremembi trgovinskih standardov za oljčna olja in olja iz oljčnih tropin (COI/T.15/Rev...): uradno obvestilo o metodah ISO, sprejetih za dosego popolne harmonizacije, in vključitvi sklicevanja na novo metodo peroksidnega števila;
            
            
               –osnutek sklepa o sprejetju nove analizne metode za določitev peroksidnega števila (COI/T.20/Doc. št...).
            
            
               O navedenih sklepih so obsežno razpravljali znanstveniki in tehnični strokovnjaki v sektorju oljčnega olja. Sklepi prispevajo k mednarodni harmonizaciji standarda za oljčno olje in z njimi bo določen okvir, ki bo zagotovil pošteno konkurenco pri trgovanju s proizvodi iz sektorja oljčnega olja. Zato bi jih bilo treba podpreti.
            
            
               Kot v preteklosti se lahko pričakuje, da se bo dnevni red srečanja sveta IOC še spreminjal in da bodo nanj dodatno uvrščeni drugi sklepi, ki vplivajo na pravni red EU. Da se zagotovi učinkovitost dela sveta IOC ob upoštevanju pravil Pogodb, bo Komisija pravočasno dopolnila in/ali spremenila zadevni predlog, da Svetu omogoči sprejetje stališča tudi za navedene sklepe.
            
            
               2016/0174 (NLE)
            
            
               Predlog
            
            
               SKLEP SVETA
            
            
               o stališču, ki ga je treba sprejeti v imenu Evropske unije v zvezi z nekaterimi sklepi, ki bodo sprejeti v okviru Mednarodnega sveta za oljke (IOC)
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 207(3) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Mednarodni svet za oljke (IOC) je medvladna znanstvena in tehnična organizacija, dejavna v sektorju oljčnega olja in namiznih oljk.
            
            
               (2)Unija lahko kot član odbora predlaga spremembe osnutka sklepov IOC in izrazi svoja uradna stališča do njih v skladu s postopkovnimi in glasovalnimi pravili navedene organizacije.
            
            
               (3)Na naslednjem srečanju sveta članic dne 15. julija 2016 bo IOC preučil in verjetno sprejel pet osnutkov sklepov, ki vplivajo na pravo Unije.
            
            
               (4)Zlasti prvi, drugi, tretji in četrti osnutek sklepov spreminjajo trgovinski standard za oljčna olja in olja iz oljčnih tropin (COI/T.15/Rev...): gre za spremembo omejitve za etil estre, spremembo omejitev za heptadekanojsko, heptadecenojsko in eikozenojsko kislino; spremembo omejitve za specifični ekstinkcijski koeficient pri valovni dolžini 270 (k270) ter uradno obvestilo o metodah ISO, sprejetih za dosego popolne harmonizacije, in vključitvi sklicevanja na novo metodo peroksidnega števila.
            
            
               (5)S petim osnutkom sklepa se sprejema nova analizna metoda za določitev peroksidnega števila (COI/T.20/Doc. št...).
            
            
               (6)Spremembe navedenih osnutkov sklepov pomenijo, da bo morda treba spremeniti Uredbo Komisije (EGS) št. 2568/91
                  1
               .
            
            
               (7)O navedenih osnutkih sklepov so obsežno razpravljali znanstveniki in tehnični strokovnjaki v sektorju oljčnega olja. Sklepi prispevajo k mednarodni harmonizaciji standarda za oljčno olje in z njimi bo določen okvir, ki bo zagotovil pošteno konkurenco pri trgovanju s proizvodi iz sektorja oljčnega olja. Zato bi jih bilo treba podpreti.
            
            
               (8)Zaradi potrebne prožnosti med pogajanji pred srečanjem sveta članov IOC bi morala biti Unija pooblaščena, da se strinja s spremembami teh sklepov pod pogojem, da navedene spremembe ne vplivajo na vsebino sklepov –
            
            
               SPREJELA NASLEDNJI SKLEP:
            
            
               Člen 1
            
            
               Stališče Unije na srečanju sveta članic IOC z dne 15. julija 2016 je v skladu s Prilogo k temu sklepu.
            
            
               Člen 2
            
            
               1.Kadar obstaja verjetnost, da bodo na stališče iz člena 1 vplivale nove znanstvene ali tehnične informacije, predstavljene pred srečanjem sveta članov IOC ali med njim, mora Unija zaprositi, da se sprejetje na srečanju sveta članov IOC preloži do oblikovanja stališča Unije na podlagi novih informacij.
            
            
               2.Predstavniki Unije in sveta članov IOC lahko sprejmejo manjše spremembe tega osnutka sklepa brez nadaljnjega sklepa Sveta.
            
            
               Člen 3
            
            
               Ta sklep je naslovljen na države članice.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  Uredba Komisije (EGS) št. 2568/91 z dne 11. julija 1991 o značilnostih oljčnega olja in olja iz oljčnih tropin ter o ustreznih analiznih metodah (UL L 248, 5.9.1991, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 7.6.2016
            COM(2016) 373 final
            PRILOGA
            k
            predlogu sklepa Sveta
            o stališču, ki ga je treba sprejeti v imenu Evropske unije v zvezi z nekaterimi sklepi, ki bodo sprejeti v okviru Mednarodnega sveta za oljke (IOC)
            
               
         
         
            
               PRILOGA
            
            
            
               Evropska unija ob upoštevanju morebitnih prihodnjih pregledov na podlagi novih dosežkov podpira naslednje osnutke sklepov o standardizaciji za fizikalne, kemijske in organoleptične značilnosti oljčnih olj in olj iz oljčnih tropin ter harmonizaciji analiznih metod:
            
            
               SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev ...): sprememba omejitve za etilne estre;
            
            
               SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev ...): sprememba omejitev za heptadekanojsko, heptadecenojsko in eikozenojsko kislino;
            
            
               SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev ...): sprememba omejitve za specifični ekstinkcijski koeficient pri valovni dolžini 270 (k270);
            
            
               SKLEP o spremembi trgovinskih standardov za oljčna olja in olja iz oljčnih tropin (COI/T.15/Rev ...): uradno obvestilo o metodah ISO, sprejetih za dosego popolne harmonizacije, in vključitvi sklicevanja na novo metodo peroksidnega števila.
            
            
               SKLEP o sprejetju nove analizne metode za določitev peroksidnega števila (COI/T.20/Doc. št. ...).